Document ID: 32003R0547

Κανονισμός (ΕΚ) αριθ. 547/2003 της Επιτροπής
της 27ης Μαρτίου 2003
για την εκ των προτέρων χρήση ορισμένων κλωστοϋφαντουργικών προϊόντων συνεπεία της έκδοσης υπερβολικού αριθμού αδειών από μέρους της Μαλαισίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (EΟΚ) αριθ. 3030/93 του Συμβουλίου της 12ης Oκτωβρίου 1993 για τους κοινούς κανόνες για τις εισαγωγές ορισμένων κλωστοϋφαντουργικών προϊόντων από τρίτες χώρες(1), όπως τροποποιήθηκε τελευταία από τον κανονισμό (EΚ) αριθ. 138/2003(2), και ιδίως το άρθρο 8,
Εκτιμώντας τα ακόλουθα:
(1) Οι αρχές της Μαλαισίας εξέδωσαν το 2002 άδειες για την εξαγωγή κλωστοϋφαντουργικών προϊόντων που υπάγονται στις κατηγορίες 5 και 6 (άνορακ και παντελόνια) που υπερέβαιναν τα επίπεδα των ποσοστώσεων που είχαν συμφωνηθεί μεταξύ της Μαλαισίας και των Ευρωπαϊκών Κοινοτήτων. Αυτό σημαίνει ότι δεν υπάρχουν επαρκείς ποσότητες για την εισαγωγή προϊόντων αυτών των κατηγοριών που απεστάλησαν το 2002 καθ' υπέρβαση των ποσοστώσεων του έτους 2002, ακόμη και μετά από προσφυγή στις διατάξεις του παραρτήματος VIII του κανονισμού (EΟΚ) αριθ. 3030/93.
(2) Το άρθρο 8 του κανονισμού (EΟΚ) αριθ. 3030/93 επιτρέπει στην Επιτροπή να δημιουργήσει πρόσθετες δυνατότητες εισαγωγής υπό ειδικές συνθήκες, και προβλέπεται ιδίως ότι, στην περίπτωση έκδοσης υπερβολικού αριθμού αδειών από μέρους των αρχών μιας προμηθεύτριας χώρας, οι πρόσθετες ποσότητες που χορηγήθηκαν αφαιρούνται από τα ποσοτικά όρια των ίδιων κατηγοριών προϊόντων για το ακόλουθο έτος ποσόστωσης, στην προκειμένη περίπτωση το 2003.
(3) Παρόλο που η χορήγηση πρόσθετων ποσοτήτων για ένα έτος ποσόστωσης με την αντίστοιχη αφαίρεση από τις ποσοστώσεις των επόμενων ετών στις περιπτώσεις έκδοσης υπερβολικού αριθμού αδειών που αναφέρονται στο άρθρο 8 του κανονισμού (ΕΟΚ) αριθ. 3030/93 συνιστά λύση για την αντιμετώπιση εξαιρετικής κατάστασης, που δεν αποτελεί μέρος της κανονικής διαδικασίας των κανονισμών περί των εισαγωγών κλωστοϋφαντουργικών προϊόντων, αναγνωρίζεται ότι η Μαλαισία στο παρελθόν εξέδιδε άδειες εξαγωγής σύμφωνα με τη συμφωνία της με τις Ευρωπαϊκές Κοινότητες και ότι οι αρχές της Μαλαισίας στην προκειμένη περίπτωση συνεργάστηκαν για να ελαχιστοποιήσουν την αρνητική επίπτωση της εν λόγω έκδοσης υπερβολικού αριθμού αδειών.
(4) Τα μέτρα που προβλέπει ο παρών κανονισμός είναι σύμφωνα με τη γνώμη της επιτροπής κλωστοϋφαντουργικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Χορηγούνται οι ακόλουθες ποσότητες στην Μαλαισία κατά το έτος ποσόστωσης 2002:
ΘΕΣΗ ΠΙΝΑΚΑ
Οι εν λόγω ποσότητες αφαιρούνται από τα αντίστοιχα ποσοτικά όρια για το 2003.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Μαρτίου 2003.

Labels: 3
18
1